b'\n_START_ARTICLE_\nBaltoji obelis\n_START_SECTION_\nApra\xc5\xa1ymas\n_START_PARAGRAPH_\nPaveikslas nutapytas aliejumi ant drob\xc4\x97s. Matmenys 89 x 71\xc2\xa0cm._NEWLINE_Paveikslas saugomas Lietuvos dail\xc4\x97s muziejuje, Vilniuje.\n_START_SECTION_\nApie paveiksl\xc4\x85\n_START_PARAGRAPH_\n\xe2\x80\x9eBaltoji obelis\xe2\x80\x9c yra vienas geriausi\xc5\xb3 gamtovaizd\xc5\xbei\xc5\xb3 Lietuvos tapyboje. B\xc5\xabdamas jaunas Antanas Samuolis savo paveikslu vaizdavo brand\xc4\x85. Pagrindinis d\xc4\x97mesys paveiksle sutelktas \xc4\xaf centre vaizduojam\xc4\x85 obel\xc4\xaf, kuri\xc4\x85 i\xc5\xa1ry\xc5\xa1kina jos \xc5\xa1viesesnis spalv\xc5\xb3 tonas. Moteris, pasilenkusi prie kibiro, \xc5\xa1uo ir keli pastatai vaizduojami antrame plane. Ekspresionizmas perteikiamas kreivu med\xc5\xbeio kamienu, susilenkusia moterimi ir nelygiai nuartu lauku. Scenoje vyrauja vieni\xc5\xa1umas ir li\xc5\xabdesys. Peiza\xc5\xbeas autenti\xc5\xa1kas tuo, jog, kaip manoma, jame vaizduojama obelis yra i\xc5\xa1 autoriaus \xc5\xa1eimos sodo. Paveiksle yra autobiografini\xc5\xb3 detali\xc5\xb3\xc2\xa0\xe2\x80\x93 u\xc5\xbeuominos rodo sunk\xc5\xb3 menininko gyvenim\xc4\x85 ken\xc4\x8diant nuo blogos sveikatos ir finansini\xc5\xb3 sunkum\xc5\xb3.'